Primăria Caransebeş va fi prima din ţară care va avea în dotare drone agreate de NATO. Primăria va cumpăra trei drone a câte 90.000 de euro bucata, care pot urca la 2.000 de metri altitudine şi pot vedea şi pe timp de noapte.



Banii pentru cumpărarea acestora sunt asiguraţi din fonduri europene, printr-un proiect comun cu autorităţile din Serbia.



Primarul Caransebeşului spune că aparatele vor fi folosite în operaţiunile de salvare din zonele montane, greu accesibile. Licitaţia pentru achiziţia dronelor va fi lansată până la sfârşitul acestei săptămâni.





